Washington Post ກ່າວວ່າ ການກ່າວຫາ ຕໍ່ນັກຂ່າວ ຂອງຕົນນັ້ນ ແມ່ນເປັນ ເລື້ອງໄຮ້ສາລະ
ທ່ານ Jason Razaian ແມ່ນ​​ເປັນ​ຜູ້​ບໍລິສຸດ ​ແລະ​ເປັນ​ຄົນ​ດີ ​ຊຶ່ງ​ຄວນ​ທີ່​ຈະ​ໄດ້​ຮັບ ​ສິດເສ​ລີ​ພາບ ຄືກັນ​ກັບ​ມະນຸດ​ຄົນ​ອື່ນໆ.
ຫົວໜ້າບັນນາທິການຂອງໜັງສືພິມ Washington Post ກ່າວວ່າ ຂໍ້ຫາຈາລະກຳ ແລະຂໍ້ຫາອື່ນໆ ຕໍ່ນັກຂ່າວຂອງຕົນ ທີ່ກຳລັງຖືກ ຄຸກຢູ່ໃນອີຣ່ານ ນັ້ນວ່າ “ໄຮ້ສາລະ ແລະໜ້າ ຢາກຫົວ ” ໃນການສຳພາດນັດພິເສດ ໃນວັນພຸດວານນີ້ ກັບພະແນກພາສາ ເປີເຊຍ ຂອງ VOA ທ່ານ Martin Baron ຈາກໜັງສືພິມ Washington Post ໄດ້ກ່າວວ່າ ນັກຂ່າວ ທ່ານ Jason Razaian ນັ້ນແມ່ນເປັນຜູ້ບໍລິສຸດ ແລະເປັນຄົນດີ ຊຶ່ງຄວນທີ່ ຈະໄດ້ຮັບສິດເສລິພາບ ຄືກັນກັບມະນຸດຄົນອື່ນໆ ລັດຖະມົນຕີກະຊວງການຕ່າງປະເທດອີຣ່ານ ທ່ານ Mohammad Javad Zarif ກໍໄດ້ສະແດງອອກຊຶ່ງການສະໜັບສະໜຸນຕໍ່ນັກຂ່າວ ເຊັ່ນກັນ “ບໍ່ເປັນແຕ່ບຸນ ເພື່ອນຂອງເຈົ້າແລະເພື່ອນຂອງຂ້ອຍ ທ່ານ Jason Razaian ນັ້ນແມ່ນ ໄດ້ຖືກກ່າວຫາກ່ຽວກັບຄວາມຜິດຮ້າຍແຮງ ແລະຂ້າພະເຈົ້າຫວັງວ່າ ລາວນັ້ນແມ່ນ ບໍລິສຸດໃນສານ ແຕ່ວ່າລາວຍັງຈະຕ້ອງປະເຊີນກັບສານຢູ່ດີ ລາວແມ່ນເປັນຄົນສັນຊາດ ອີຣ່ານ ແມ່ນບໍ່ເປັນແຕ່ບຸນ ບາງຄົນແມ່ນມີຄວາມກະຕືລືລົ້ນເກີນໄປ ພວກປະຕິບັດງານ ລະດັບຕ່ຳໆ ທີ່ພະຍາຍາມສວຍໃຊ້ລາວ ແລະຂ້າພະເຈົ້າບໍ່ໄດ້ເຂ້າໄປຮອດລາຍລະອຽດ ຕ່າງໆດ້ວຍຊ້ຳ ເພາະວ່ານີ້ເປັນຄະດີທີ່ສານກຳລັງດຳເນີນຢູ່ບໍ່ທັນແລ້ວ ແລະຂ້າພະເຈົ້າຫວັງ ວ່າລາວຄົງຈະ ພົ້ນຜິດຈາກຂໍ້ຫາຕ່າງໆຢູ່ໃນສານ ” ທ່ານ Razaian ໄດ້ຖືກຈັບກຸມ 9 ເດືອນ ກ່ອນໜ້ານີ້ ພ້ອມກັບພັນບະຍາຂອງລາວ Yeganeh “Yagi” Salehi ກັບຜູ້ອື່ນອີກ 2 ຄົນ ນາງ Salehi ກໍແມ່ນນັກຂ່າວເຊັ່ນກັນ ແລະໄດ້ຖືກປ່ອຍຕົວ ແຕ່ວ່າ ສາມີຂອງນາງຍັງສືບຕໍ່ກັກຂັງຢູ່ໃນຄຸກຢູ່